
Club Kibrahacha 60+ gran ganado 
di Renaissance Long Table 


Cinco aña di prizon 


Abusado no kier a acepta 
“no” di victima menor di edad 


Un tributo na Boysi Croes 


E legendario cantautor crioyo 
di Aruba a bay laga nos 


Aruba ta cay venci 2-0 


contra Corsou 

OTRO caso tristo di abuso sexual di un menor di edad, a 
wordo trata pa Corte den Prome Instancia diabierna ultimo, 
caminda e victima a resulta di ta un mucha muhe di 14 aña 
tempo cu e abuso aki a tuma luga. 


E acusado tabata e homber procedente di Ecuador kende tin 
algun aña bibando aki na Aruba cu señora y dos yiu, esta W. 
Morales di 39 aña, kende a durante di 8 luna largo na 2023, 
a comete e actonan castigabel cu e victima di 14 aña. 


E mucha muhe kende no ta famia di e homber, tabata tira 
bista riba baby di e pareha Morales cu a caba di nace y 
durante di su estadia na cas di e acusado, Morales ta dicidi 
di cuminsa basila e mucha muhe caminda for di diferente 
copia di e combersacionnan aki via di Whatsapp, mama di e 
victima a bin descubri kico tabata pasando cu su yiu muhe. 


E victima den su declaracion na autoridad policial a declara 
cu e tabata encanta cu e baby di e acusado, kende cariñosa- 
mente y tabata yama padrino y Fiscal a mustra durante trata- 
mento di e caso, cu for di e combersacionnan aki cu a wordo 
descubri den celular di tanto e victima como e acusado, por 
a tuma nota cu constantemente e hobencita tabata nenga di 
acepta proposicion amoroso di e ‘padrino.’ 


Sinembargo a yega asina ley cu Morales a logra di convence 


e mucha muhe pa e bin den cushina caminda el a logra kita 
su paña y a penetra e criatura parti patras y despues esaki 
a sosode un total di cinco ocasion. 


Morales mes a nenga dilanti di Hues, insistiendo cu nunca 
algo a pasa ya cu e tabatin hopi daño pa e mucha y cu nunca 
e cosnan aki a sosode pero realmente tabata cosnan cu el a 
haci cu a confirma cu el a haci algo cu e mucha muhe. 


Den sala di Corte tambe tabatin mama di e victima sinta, 
kende no por a contene su lagrimanan y el a presenta c’un 
amiga di dje kende a hiba palabra tambe den su nomber 
durante tratamento di e caso. 


Loke a caba di perhudica e sospechoso y practicamente a 
confirma su culpabilidad ta e echo cu el a trata di convence 
famia di su victima pa laga e acusacion cay a cambio di placa 
un oferta cu mama di e victima a nenga rotundamente. 


E señora kende tabata sumamente conmovi durante trata- 
mento di e caso, a nenga tur oferta di e homber pero tambe 
a mustra cu e lo no exigi Corte ningun tipo di compensacion 
p'e dañonan cu tanto e victima como su famia a sufri door di 
e abuso cu e homber a comete. 
E solo echo cu e homber a trata di duna e famia placa pa 
kita e keho contra di su persona, ta un indicacion cu ta duna 
indicacion cu e ta culpabel pero durante di tratamento di e 
caso diabierna mainta, el a keda nenga cu el a comete algo 
malo y si a acepta cu e tabata namora di e criatura. 


Sinembargo e solo echo cu Morales a comete e actonan aki 
contra di un hobencita cu tabata cuida di su baby, un mucha 
cu a stima su yiu chikito y constantemente kier a percura 
pa e criatura, no a pone e homber respeta un hoben asina 
dedica y disciplina. 


Fiscal tambe a mustra hopi emociona durante di su presen- 
tacion di e pruebanan cu tin contra di e acusado y a mustra 
cu tur loke a wordo presenta, ta prueba palbabel, principal- 
mente esunnan cu a wordo descubri pa e mama di e victima. 


Hues no a tarda mucho den tuma un decision, al contrario 
el a dicidi di tuma un decision diabierna mainta mes y a 
condena Morales na 5 aña di prizon, cu ta un aña menos cu 
loke Fiscal a exigi. 
E decision a laga Morales ta yora so pero e tin dos siman pa 
dicidi si e lo apela e decision di Corte pero na final di e caso, 
mama di e victima a sak den otro y mester a solicita pres- 
encia di ambulance pa e haya asistencia medico. 


Cinco aña di prizon 


Abusado no kier a acepta “no” di victima menor di edad 

MUSTRANDO un biaha mas un falta di respet formal pa loke 
Parlamento ta nifica den e proceso di gobernacion di Aruba, 
Minister Presidente Evelyn Wever-Croes a firma un acuerdo 
cu Secretaria di Estado pa Asuntonan di Reino, Alexandra 
van Huffelen, pa loke ta introduccion di un Rijkswet pa loke 
ta supervision financiero. 


Sinembargo ta un echo cu e ley aki ainda tin cu wordo 
aproba pa Parlamento di Aruba pero por a ripara cu ningun 
momento Premier Wever-Croes a para keto un rato, sikiera 
bisa Hulanda cu e lo reuni cu Parlamento di su pais prome 
cu bolbe bay di acuerdo cu Rijkswet. 


Durante di e prome dia di reunion na Den Haag pa loke ta 
e reunionnan di IPKO, tabata e miembro di fraccion di MEP, 
esta Hendrik Tevreden cu a sorprende hopi hende door di 
mustra cu no mester lubida cu e Rijkswet aki, tin cu wordo 
aproba ainda pa Parlamento di Aruba. 


Tevreden a cuestiona e forma con gobierno Hulandes a bin 
ta pone presion riba Prome Minister di Aruba, pa bay di 
acuerdo cu e ley aki, mustrando cu den pasado caba e lider 
di MEP a firma pa un Rijkswet pero cu su fraccion di MEP den 
Parlamento, a dicidi cu esaki no ta bay door. 


Awo despues di tanto tempo discutiendo, caminda gobi- 
erno Hulandes den un forma inexplicabel di abuso di poder, 
a dicidi di cobra e debe di ‘covidlening’ c’un porcentahe di 
interes masha halto mes, algo nunca bisto den historia di 
Reino Hulandes. 


Aki tin cu mustra cu den e reunion di IPKO aki, ningun di e 
otro miembronan presente di Caribe Hulandes, tin un situa- 
cion financiero di e nivel cu Aruba tin na e momentonan aki, 
ya cu mundialmente ta conoci e forma con Aruba a logra di 
saca su mes for di e crisis di COVID. 


Riba dje por tuma nota cu Van Huffelen siman pasa a bin 
dilanti y mustra den declaracion na prensa Hulandes, cu 
Aruba tabata e unico pais den Reino Hulandes, cu a conoce 
adelanto concreto pa loke ta ehecucion di Landspakketen 
pero asina mes ta mira espacio pa Hulanda mete den maneho 
financiero di Aruba. 


“Geschillenregeling” tabata atrobe un topico “hot” den e 
reunionnan di IPKO na Den Haag pero no ta nada nobo ya 
cu pa ultimo dos decada, e asunto aki ta punto di discusion 
continuo pero nunca ta yega na un acuerdo, caminda prin- 
cipalmente Hulanda ta sinti su mes mucho grandi pa entrega 
un control cu e no kier entrega riba e islanan aki. 


Ta algo controversial cu na mes momento cu ta discutiendo 
pa di tantisimo ocasion riba e ‘geschillenregeling” e mesun 
Conseho di Minister di Reino, kier impone un Rijkswet sin cu 
e tin argumento logico pa kita un autonomia di Parlamento 
di pais Aruba. 


Fraccion di MEP cu mensahe cla 


Parlamento no a aproba acuerdo riba Rijkswet firma siman pasa 

ANNUAL GENERAL 
ASSEMBLY 


06.19.2024 


Wednesday, June 19, 2024 
6pm- 7.30pm 
Pedro Gallegostraat 14, Dakota 


Our Agenda 


Opening 


Approval Meeting Minutes 


2023 


Annual Report 2023 


Budget 2024 


Election new board members 


Approval Renovation Dakota 


building 


Freeword 


The required documents will be available for inspection at 
our Dakota and San Nicolas branches starting 


June 10, 2024 


TUR pero tur caso di investigacion cu Ministerio Publico inicia 
contra di un of otro politico, gobernante of parlamentario, den 
pueblo nan lo wordo compara cu otro sigur si for di prome 
investigacion, tabatin tur indicacion cu por papia di persecucion 
politico. 
Tur accion lo wordo compara cu otro, sigur ora cu nunca 
Ministerio Publico y sistema hudicial nunca a asumi un posicion 
di ta neutral ‘politicamente’ pero semper tabata determina cu 
algun minister, ex-minister of politico, tin cu wordo kita for di 
caminda. 
Esakinan tabata bisto den e prome dos casonan contra di 
ex-Minister Paul Croes y despues den caso di ex-Minister Benny 
Sevinger ya cu henter e ‘campaña’ politico aki, a wordo orkesta 
p'e politiconan rival di cual algun awe ta ocupando e posicionnan 


ministerial y otro den posicion halto na Den Haag. 
Ministerio Publico nunca a haci esfuerso pa elimina e impresion 
politico di e investigacionnan aki y a permiti e opinion publico 
negativo crece y bira algo cu no ta sirbi e bon nomber di e 
sistema hudicial. 


E caso di Paul Croes tabata algo impresionante, caminda un 
grupo di oficial di RST, kendenan a penas a pone pia riba suela 
Arubiano, a bin haya nan den cas di politico aki, intimidando 
henter e famia, entre nan algun criatura inocente cu a keda 
marca pa bida door di e accionnan di abuso aki. 
No solamente e “invasion” aki cu despues Benny Sevinger tambe 
a biba di cerca pero despues Paul Croes a wordo someti na un 
proceso caminda continuamente a VIOLA su derechonan legal 


den un pais liber y democratico. 
A viola su derecho riba libertad, a viola despues su 
derecho di ricibi husticia contra di esunnan cu a 
viola e derecho aki pa despues compila informacion 
di e hendenan cu tabata bisto marioneta di autori- 
dadnan hudicial den e investigacion aki. 


Ta bisa esaki cu tur sinceridad ya cu te cu dia di 
awe, ainda algun otro persona cu a wordo condena 
hunto cu Paul Croes, ta canando liber, biahando 
rond mundo ora cu nan kier, ya cu ta mustra cu 
REALMENTE nan a wordo uza pa haya Paul condena! 
Ta e tipo di cosnan aki, mescos cu den caso di Benny 
Sevinger, caminda tambe e oficialnan di Husticia a 
trata di busca unda tin algo skirbi robes pa acusa e 
ex-Minister y awe ainda Parlamentario, di abuso di 
poder, di malversacion y otro asunto. 
E ora ta bin siman pasa, ora cu Ministerio Publico 
hunto cu Landsrecherche y KPA, a dicidi di drenta 
oficina di Minister Glenbert Croes, a drenta e depar- 
tamento di DIMAS, a drenta cas di mayornan di 
Glenbert, a drenta oficina di ruman di Glenbert y a 
busca tambe na un cas na Noord caminda Glenbert 
lo tabata habita, dunando indicacion cu tin cos 
serio cu a tuma luga. 
Sinembargo ni 24 ora despues Minister Glenbert 
Croes a dicidi di menosprecia e sistema hudicial, 
ora cu el a subi avion y a bula bay Europa y lo keda 
dos siman den exterior. 
Ta ki clase di accion esaki tabata di parti di Ministerio 
Publico, ya cu den e investigacionnan anterior, a 
practicamente “secuestra” e otro politiconan pero 
den e caso aki, Minister Glenbert Croes a ridiculisa 
e sistema hudicial den forma mahos!! 


Biahamento Minister Glenbert Croes pa exterior ta bergonsoso 
A N A L I S I S 

LONG Table Aruba, un evento culinario caricativo presenta 
pa Wind Creek Aruba un biaha mas a surpasa tur expecta- 
tiva celebrando e di seis edicion diadomingo ultimo. E unico 
cena balora na $50.000 pa Aruba, Long Table a presenta un 
cena completamente na blanco pa 1000 persona. 


Desde aña 2017, Long Table Aruba a recauda mas di 
$335,000 p'e organisacionnan local y ta un evento suma- 
mente importante pa Wind Creek na Aruba. 


“Nos ta compronde e importancia di conecta cu e comun- 
idad y nos ta desea di sostene e organisacionnan local na e 
manera cu lo realmente ta beneficia e comunidad di Aruba,” 
asina Sr. Paul Gielen, Gerente General di Wind Creek Aruba 
a declara. 


E aña aki Wind Creek Aruba a cambia e proceso y a selecta 
10 organisacion den comunidad activo y a invita esaki nan 
pa participa. Cada un di e organisacion aki tabatin e tarea di 
crea un video impresionante, cu e oportunidad pa gana un 
sosten financiero. E seleccion di e aña aki a wordo enfatisa 
riba e yudansa na nos grandi y sosten pa nos hobennan cu 
ta enfrenta circunstancia desafiante. Cu e focus pa renoba 
e bienestar den nos comunidad, Wind Creek Aruba ta 
compromete su mes pa haci un cambio y impacto den bida 


Un anochi magico cu a culmina cu un donacion di $65.000 na nos comunidad 
Wind Creek Aruba a celebra e di seis edicion di Long Table Aruba 


Dialuna, 10 Juni 2024 
LOCAL 
6 
AWEMainta 


di esunnan cu ta den necesidad. Pueblo por a haci nan voto 
pa un di e video nan aki online. 


E ganadonan di e concurso di video di Long Table Aruba 
2024: 
Club Kibrahacha $15.000 
Stichting Hunto Inloophuis $10.000 
Fundashon Hospice Atardi $10.000 
Sonrisa $10.000 
Fundashon Contra Violencia Relacional - FCVR $10.000 


Wind Creek Aruba a duna adicionalmente na e otro 5 instan- 
cianan cu a participa tambe un suma di $2000 na cada un: 
ADRA Teen Mother Project $2.000 
Ambiente Nobo $2.000 
Give Me A Break $2.000 
Bump Aruba $2.000 
Fundacion Biba Bou Guia $2.000 


Sr. Gielen ta splica cu nan tin suerte di tin un team cu ta 
dedica y ta uni forsa pa por produci un evento excepcional 
cu ta honra nos comunidad local na Aruba. Nos ta spera 
di a laga un impacto positivo na tur persona cu a atende e 
evento como tambe na tur nos patrocinadornan cu semper 
tabata porta habri pa contrubui cu nos evento pa di seis aña 
caba. Masha danki di curason! 


MASHA DANKI: Wind Creek Aruba a ricibi cooperacion pa 
cera e caminda ya caba for di 12’or di merdia pa realisa 
e setup di e mesa largo cubriendo un parti di L.G. Smith 
Boulevard. Alrededor di 11’or di anochi a habri e caminda 
bek pa publico. Parti musical tabata den man di Duro 
Entertianment y DJ Lee Croes. 
E anochi a keda conduci pa Erin Croes di Magic FM. Un 
evento manera ‘Long Table’ Aruba, no por tabata posibel sin 
algun patrocinado cu tambe tabata dispuesto pa un biaha 
mas duna nan aporte na e bunita proyecto aki. Wind Creek 
Hospitality conhuntamente cu Renaissance Wind Creek 
Aruba Resort ta gradici su staf y personal, tur e instancianan 
cu a participa na e competencia di video nos main spon- 
sornan Caribbean Overseas, Tropical Bottling Company, 
Boma Aruba, Elite Productions, Arion Wine Company, 
Express Events & Party Rentals & Bix Brandimports NV como 
Andmar Manpower, Al Jazar, Aruba Laundry, Aruba Trading 
Co, ASD, ARTN Photography, Bright Bakery, Bee haven, Bite! 
Communications, Compra, Duro Entertianment, EcoTech, 
Flora Market, Frasa, Great Wall Fireworks, Huan Zhan Trading, 
Interpan, La Giotta, Mercal, Nani Pan, New York Laundry, 
New Wave Entertainment, Neomi’s Aerial Studio Foundation 
& Tribe Pole Aerial Studio, Petite Greens & Romar Trading 
cu a duna nan aporte na e magno evento. Pa mas foto por 
bishita Aruba Long Table su pagina di Facebook www.face- 
book.com/ArubaLongTable. 


Dialuna, 10 Juni 2024 
AWEMainta 
LOCAL 
7 


LIMITED TIME: Receive 50% discount on Installation* 


*Special on installation of Avigilon ALTA camera is valid until August 31, 2024, only on labor. 


Avigilon ALTA 
Boost Business Security 


Seamless Cloud-Based Camera 
AI-powered analytics for real-time insights 
Remote management from anywhere, anytime 
Scalable security for single or multi-locations 
Unify your security with one powerful system! 


To learn more, email us at sales@setar.aw 


AWEMAINTA a wordo informa recientemente y por a confirma esaki 


tambe pa experencia propio, un fenomeno nobo den un ‘esfuerso’ pa 


‘elimina’ e lista di espera largo den cuido medico. 


Den loke ta parce un intento di Ministerio di Salubridad pa disimula e lista 


largo di espera pa cu e necesidad di cuido medico, den e caso specifico aki 


di terapia fisico, pashentnan awor ta wordo avisa na momento di pidi un cita 


pa ricibi atencion medico, cu no ta posibel pa tuma nan nomber pa pone riba 


lista, sino cu e pacient mes lo mester keda yama activamente tur proveedor 


pa wak ki dia y na unda por tin un luga pa e wordo atendi. Pone pashent cu 


verwijsbrief automaticamente riba un lista di espera ya no ta wordo permiti. 


AWEMainta ta cuestiona y condena e forma di proceder aki totalmente. 


Mester menciona cu hopi di esunnan den necesidad di cuido ta hende 


grandi, cu kisas no tin manera pa keda yama tur proveedor tur dia wak si 


tin luga. Ademas, den e forma aki di proceder, no ta haci uzo di un sistema 


di screening, e pashentnan ta wordo comunica e procedura aki sin sikiera 


wordo puntra e origen di nan necesidad pa determina e urgencia di nan situ- 


acion. 


Ta hopi cuestionabel e proposito di e ‘maneho nobo’ aki, cu no ta mustra 


di ta beneficia ni e pashent, ni e dunado di cuida medico, kende no lo tin 


e evidencia tangibel pa demostra e necesidad real di capacidad di cuido 


medico y personal aki na Aruba. Lo ta hopi lamentabel y kisas hasta macabro 


e pensamento cu e proposito di e maneho aki lo ta pa minister di salubridad 


por gaba den campaña cu e lista largo di espera a keda elimina. 


Si sigui tur e retonan cu tin den salubridad manera e inhabilidad di sincronisa 


e procesonan y cuido entre Imsan y HOH, e nachtmerrie di proyecto di 


construcción di Hospital y e asina yama ‘brain drain’ di personal kisas e 


tipo di medidanan aki ta pa prepara pa ora campaña cuminsa tin areanan 


positivo pa ilustra. Lamantablemente ta perhudica hustamente esunnan cu 


netamenten tin mester. No solamente e Minister ta resposabel pero cada 


un di e proveedornan cu awor tin numbernan di espera ficticio y pa AZV, pa 


kende lo ta dificil pa recomenda pa busca mas professional pa atende cu e 


necesidad real di e poblacion. Esaki bo ta yama purba di tapa solo cu un 


dede y un muestra concreto cu e ser humano ya NO ta central! 


Fenomeno nobo den salubridad: 
‘maneho’ activo di lista di espera 

MUNDO di musica crioyo ta di luto. Dia 6 di juni ultimo, na 
edad di 93 aña, Boysi Croes, un di e figuranan mas emblem- 
atico di e cultura musical di Aruba, a fayece. Su legado, 
forma a lo largo di e decadanan, a laga un marca imborabel 
den historia y curason di su pueblo. 


Boysi Croes a nace na 1931 den un comunidad chikito di 
Aruba, den un epoca caminda cu e isla tabata formando su 
identidad cultural. Desde hopi hoben, el a mustra un talento 
natural pa musica, siñando toca varios instrument y compo- 
niendo su prome cancionnan cu a refleha bida, e custum- 
bernan y e spirito di su tera. 


A lo largo di su carera, Croes a destaca no solamente pa 
su bos melodioso y su habilidad pa conta storia a traves 
di su letranan, sino tambe pa su dedicacion pa preserva y 
promove e musica crioyo Arubiano. Su cancionnan, carga di 
nostalgia y amor pa su patria, a converti den himno popular, 
interpreta den festividad y reunion familiar y transmiti di 
generacion pa generacion. Ken por lubida su yodel? 


Fuera di su talento musical, Boysi Croes tabata un mentor 
pa hopi hoben music, guiando nan y instruyendo nan e 
importancia di mantene bibo e tradicion musical di Aruba. 
Su hogar semper tabata habri pa esunnan cu tabata busca 
pa siña y comparti su pasion pa musica. 


Den e ultimo etapa di su bida, Boysi Croes a pasa mas di 
dies aña bibando na Merca, caminda cu el a sigui difundi 


e musica di su tera natal y manteniendo un conexion cu e 
comunidad Arubiano den exterior. 


E noticia di su fayecemento a shock e comunidad Arubiano 
y tur esunnan cu tabatin e fortuna di conoc'e y disfruta di 
su musica. Sinembargo, awendia, a pesar di e tristesa den 
nos curason, nos ta rindiendo homenahe na e personahe 
stima aki. Awo cu su partida, ban zona su cancionnan awo 
cu mas forsa cu nunca, recordando e grandesa di su obra y 
e impacto cu e tabatin riba tanto bida. 


Boysi Croes ta laga atras un legado inmenso, un tesoro 
musical cu lo sigui inspira e futuro generacionnan. Su spirito 
lo biba den cada akoord, den cada nota y den cada cancion 
cu ta celebra e rico herencia cultural di Aruba. 


Descansa na paz, Boysi Croes. Bo musica lo sigui zona den 
nos curason eternamente. 


Un tributo na Boysi Croes 


E legendario cantautor crioyo di Aruba a bay laga nos 

T H U R S D A Y 
J U L Y 1 1 , 2 0 2 4 


PUBLIC AUCTION 


On Thursday, July 11, 2024 at 11 AM, at the Chamber of Commerce, Aruba, will be auctioned in 


public (executoriale verkoop) pursuant to art. 3:268 and 3:254 Civil Code of Aruba: 


Savaneta 177-C 
a residential house, situated on a right of long lease until 2 February 2037, in total 596 
m2 in size, situated at Savaneta in Aruba, recorded in the Title Registry of Aruba as Third 
Division Section H number 19. 
Starting bid: Afl. 300.048,00 


Nuñe 2-B 
a residential house, on right of long lease until 10 february 2058, on a parcel government 
land with a measurement of 400 m2, situated at Nuñe in Aruba, recorded in the Title 
Registry of Aruba as First Division Section L nummer 3077. 
Starting bid: Afl. 280.160,00 


Noord 94-A 
a residential house, on two parcels of full ownership property land: 
1. a parcel of land, 400 m2 in size, situated at Noord in Aruba, recorded in the Title 
Registry of Aruba as First Division Section D number 91; and 
2. a parcel of land, 223m2 in size, situated at Noord in Aruba, recorded in the Title 
Registry of Aruba as Second Division Section D number 1834 
Starting bid: Afl. 325.000,00 


AUCTION NOTARY: T.R. JOHNSON 
·The auction is subject to the general conditions for foreclosure auctions and special auction 
conditions which will be determined by civil law notary T.R. Johnson. 
·Seller has the right to not accept any bid, at its sole discretion. 
·The auction may be stopped or postponed at any time. 
·Each bidder must submit a bank guarantee and/or letter of credit issued by a bank in Aruba to 
the amount of the highest bid increased with an amount equal to the auction costs. 
·A signed and dated private bid can be submitted until June 26, 2024, at 5 PM. A bidding form 
can be downloaded on our website. 


For more information visit: 


WWW.JOHNSONNOTARY.COM 


DIASABRA atardi, un incidente inespera a mantene e residentenan di un 
adres na Paradera den alerta, ora cu autoridad a ricibi un informe riba un 
candela den e cas. E respons rapido di e servicionan di emergencia tabata 
crucial pa contene e situacion. E origen di e candela tabata un fan defectuoso 
cu, pa rason ainda bao di investigacion, a ende na candela, propagando 
e vlamnan rapidam- 
ente pa un corchon 
cercano. 
E 
situa- 


cion a bira critico den 
cuestion 
di 
minuut, 


desencadenando 
un 


accion urgente di parti 
di e bomberonan y 
polis. N’e luga di e 
suceso, e ekiponan di 
bombero a haya nan 
cu un situacion desafi- 
ante. Cu balentia y 
habilidad, nan a drenta 
e cas y a logra controla 
e situacion, kitando 
asina 
e 
corchon 


kima y pagando e 
candela 
prome 
cu 


el a sigui expande. 
Afortunadamente no a 
reporta ningun herido 
den 
e 
suceso 
aki, 


pero e dañonan mate- 
rial tabata significa- 
tivo. Autoridad local a 
cuminsa cu un inves- 
tigacion extenso pa 
determina e causanan 
exacto di e candela y 
preveni indicente di e 
tipo aki pa futuro. 


No ta descarta cu por 
ta trata aki di un kort- 
sluitng of sushedad cu 
di un manera of otro 
lo a cende candela 
despues cu e motor 
di e fan por a chispa 
cu e consecuencia ya 
conoci. 


Hasta corchon a kima 


Fan na candela den Paradera 
a pone tur hende na careda 

E accidente ta ilustra cu un biaha mas e caminda principal 
cu ta pasa den Macuarima, ta manera un magneet pa acci- 
dente. Esey ta loke a sosode diasabra anochi pa 8'or, ora cu 
un Hyundai Accent colo blauw a dal tras di un pickup Nissan, 
lagando un persona herida. 


Polis y ambulance a yega pa atende cu e accidente, ya cu e 
vehiculonan tambe a resulta gravemente afecta. E persona 
herida den e accidente mester a wordo transporta pa hospital 
pa ricibi atencion medico. 


Daño causa den e accidente ta uno considerabel, mirando e 
estado con e autonan a keda aden. 


Un trekpleister pa accidente 


Atrobe accidente riba caminda na Macuarima 


DIASABRA anochi, den careda di 11'or, a tuma luga un 
accidente na altura di ex-veld di Winston na Santa Cruz. Ta 
trata aki di un Toyota Yaris colo blanco y un Chevrolet colo 
cora, tabata e dos vehiculonan envolvi den e suceso aki. 


Despues di e accidente, un persona envolvi den e accidente, 
tabata sinti hopi malestar y dolor, loke a motiva e interven- 


cion di un ambulance. A atende e herido n'e luga, realisando 
asina un evaluacion inicial y brindando e cuidonan nece- 
sario. Afortunadamente no tabata necesario hib'e hospital, 
ya cu e no a sufri nada grave. 


E accidente a genera den un rato di ora interupcion di e 
trafico den e zona, mientras cu autoridad tabata realisa nan 


trabao di investigacion y coordina e movemento 
di e vehiculonan envolvi. A pesar di e susto y 
incomodidad momentaneo, e incidente no a 
laga consecuencia grave y por a resolve na un 
manera rapido y eficaz danki n'e reaccion lihe di 
e servicionan di emergencia. 


Accidente na ex-veld di Winston a laga hende herida 

DEN e prome oranan di diasabra, a tuma luga un accidente 
grave riba e caretera di Camacuri, na altura di Aruba Bank, 
lagando cuater hende herida. Tres den un Nissan Tiida y uno 
den un Hyundai Accent. 


Un ambulance tabata pasa den e zona a topa cu e scenario y 
a pidi ayudo adicional di inmediato, mirando cu e tres perso- 
nanan tabata atrapa den e Tiida. Un di e heridonan tabatin 
un pia kibra. 


Unidad di Cuerpo a yega rapidamente y a realisa e manio- 
branan necesario pa por a libera e heridonan atrapa y hiba 
nan hospital pa tratamento medico. 


Daño material na ambos auto ta considerabel. 


Accidente na Camacuri a laga cuater hende herida 

DEN actualidad, e expresion "no tur cos cu ta briya ta oro" 
parce ta resona cu forsa den nos interaccionnan riba red 
social, specialmente riba Facebook, Badoo, Tinder of e otro 
websitenan di cita. E afirmacion aki ta refleha un tendencia 
creciente cu por a observa na varios ocasion: e buskeda 
desespera di un pareha ideal, hopi biaha sin considera e 
posibel consecuencianan negativo. 


Sin e intencion di ofende ningun hende, ya sea Arubiano of 
persona di otro nacionalidad, por a nota cu den hopi caso 
ta principalmente e hende hombernan Arubiano kendenan 
ta realisa e publicacionnan aki. A lo largo di tur e añanan cu 
Facebook tabata presente den nos bida, no a mira hopi biaha 
cu e hende muhe t'esun cu ta comparti e tipo di mensa- 
henan aki. E hende hombernan parce ta en busca constante 
di un "persona serio". E pregunta clave aki ta: serio den ki 
sentido? 


Soledad y su efectonan na Aruba 
E cuestion profundo parce ta si soledad y e falta di un pareha 
ta yegando na un punto critico den e sociedad Arubiano. Den 
e bida moderno di Aruba, caminda cu interaccion social hopi 
biaha ta limita na screen y mensahe, e falta di compania 
por sinti mas presente. E bashi emocional ey por hiba un 
persona pa idealisa cualkier individuo cu presenta como un 


posibel pareha sin evalua adecuadamente si e personanan 
ey realmente ta compatibel of adecua. Esaki por resulta den 
relacion superficial of problematico y den algun caso, den 
experiencia emocionalmente dañino. 


Consecuencia di e buskeda desespera 
E idealisacion di un pareha basa riba apariencia of den impre- 
sion superficial por tin varios consecuencia negativo. Di un 
banda, e por hiba na desilusion y decepcion ora cu e real- 
idad no ta cumpli cu e expectativanan. Di un otro banda, e 
por resulta den situacion caminda cu ta ignora e señalnan di 


alerta cu por indica cu e relacion no ta uno salu- 
dabel. E desesperacion aki por ciega e person- 
anan, haciendo nan ignora e caracteristicanan 
importante di un relacion serio y duradero. 


E impacto di e Rednan Social den e comunidad 
Arubiano 
E rednan social y en particular Facebook, a hunga 
un papel significativo den amplicica e comport- 
acionnan aki na Aruba. E facilidad di publica y 
comparti pensamento y sentimento personal a 
haci cu hopi hende ta uza e plataformanan aki 
como un medio pa busca sosten emocional y 
compania. Sinembargo, e exposicion aki tambe 
por tin su banda scur. E publicacionnan cu ta 
busca un pareha por atrae tanto comentario 
positivo como negativo. 


Reaccion di e comunidad 
E tipico Arubiano, mirando e publicacionnan aki, 
por reacciona di diferente manera. Algun por 
ofrece palabra di aliento y sosten, mientras cu 
e otronan por responde cu chansa, ridiculisando 
of hasta insultando e autor di e post. E reac- 


Un fenomeno preocupante 


Desesperacion den e buskeda di amor riba red social na Aruba 

cionnan aki por tin un impacto significativo riba e persona cu 
ta busca un pareha, haciendo cu e por sinti su mes humilia 
of deprimi. E burla y e desprecio publico por haci e senti- 
mento di soledad y desesperacopm pio, creando un ciclo 
negativo dificil pa kibra. 


E necesidad di sensibilidad y comprension na Aruba 
Ta crucial atende e tema aki cu sensibilidad y comprension 
dentro di e contexto Arubiano. Tras di cada publicacion tin 
un persona cu sentimento y vulnerabilidad. E rednan social 
tin e poder di conecta hende, pero tambe e por amplifica su 
insiguridad y desesperacionnan. Ta importante fomenta un 
ambiente caminda cu e personanan ta sinti nan mes apoya 
y comprendi den su buskeda di compania, na luga di wordo 
huzga of ridiculisa. 


Conclusion 
Resumiendo, e desesperacion pa haya amor riba red social 
ta un fenomeno preocupante cu ta afecta significativamente 
e comunidad Arubiano y por tin implicacion 
emocional y psicologico serio pa esunnan cu ta 
expone di e manera aki. E soledad y e buskeda 
desespera di un pareha por hiba na idealisa e 
personanan basa unicamente riba nan expe- 
riencia, ignorando posibel consecuencianan 
negativo. 


Fuera di esey, e reaccionnan di e comun- 
idad online por influencia significativamente 
den e bienestar emocional di esunnan cu ta 
busca compania. P'esey, ta fundamental trata 
e temanan aki cu delicadesa y e respet cu nan 
merece, reconociendo e humanidad y e vulnera- 
bilidad di cada individuo na Aruba. 

DESPUES di bisa e fin di siman ayo, nos ta ranca sali p'e di 
dos siman di e luna di juni di 2024. Kico e astronan tin prepara 
pa tur e signonan di e zodiaco - Aries, Tauro, Geminis, Cancer, 
Leo, Virgo, Libra, Scorpio, Sagitario, Capricornio, Acuario y 
Piscis - segun e prediccion completo di e Horoscopo? 


Dia 9 Mars a drenta den Tauro y ta transmiti nos un energia 
perseverante pa nos no stop di persigui nos soñonan. E 
cuarto creciente di e Luna, dia 14 den Virgo, ta yuda nos 
avansa den nos plannan cu orden y poniendo hopi aten- 
cion n'e detayenan. E concentracion planetario positivo 
den Geminis ta faborece e signonan di aire - Geminis, Libra, 
Acuario - segun e pronosticonan di Esperanza Gracia. 


Descubri aki e pronosticonan di e Horoscopo durante e 
proximo 7 dianan den tur e signonan zodiacal, for di dialuna 
10 te cu diadomingo 16 di juni 2024. 


Horoscopo semanal Aries 
Tin obstaculo rond di bo, pero si bo logra haya sa di tur 
e potencial cu ta posee lo bo sinti bo mes sigur y nada lo 
por cu bo. Esey si, reacciona treman y lo bo tin bentaha 
importante. Lo bo bay tin mester di pasa tempo bo so pa 
recapacita y drecha algun eror cu bo por a comete y cu ta 


costando bo caro. Disfruta di bo tempo liber, cu lo yuda bo 
mira e cosnan den positivo. 


Horoscopo semanal Tauro 
Bo por ta pasando den un momento delicado, pero cu e 
transito di Mars den bo signo bo lo bay tin hopi forsa pa 
confronta loke ta bin y sali cu bo cabes riba awa. Rechasa 
e plannan cu no ta aporta na bo pasobra, siendo bon cu bo 
mes, lo beneficia tambe esunnan cu ta banda di bo. Si bo ta 
biba un amor secreto, no ta momento pa trece dilanti. Warda 
pa tin e ideanan cla. 


Horoscopo semanal Geminis 
Hopi pabien. Cu e Solo, Mercurio, Venus y Jupiter 
den bo signo, lo bo bay disfruta di un periodo 
luminoso y tur loke bo cuminsa e siman aki lo 
ta bendiciona p'e astronan. Ta bo momento; no 
keda sin probecha e oportunidadnan cu lo bay 
haci bo hopi feliz. Ta posibel cu si bo ta bo so, un 
persona importante den bo bida lo aparece y si 
no ta asina, cu bo bida den pareha revitalisa. 


Horoscopo semanal Cancer 
Cu e Luna den cuarto creciente, lo bo bay ta hopi 
vital y emprendedor y lo bo reanuda algun plan 
of proyecto cu bo a pospone. Lo bo ta consciente 
di bo propio poder y lo bo sa di traspasa e bare- 
ranan ey cu tanto miedo tabata duna bo te cu 
awo. Lo bo sinti un gran empatia y lo bo disfruta 
hopi cuidando otro y dunando nan bo cariño. Bo 
bida lo flui manera seda. E Luna den bo signo dia 
8 lo regala bo un dia magico. 


Horoscopo semanal Leo 
E Luna creciente den bo signo riba e dianan 9, 
10 y 11 lo revitalisa bo y lo contribui pa bo ta 

yena di expectativa, deseo y gana di biba y disfruta di tur 
loke ta na bo alcance. Caminda nobo den bo bida lo habri y 
ta posibel cu tur loke lo resulta bo complica lo simplifica. Si 
bo propone algo e siman aki, lo bo bay logra. Confia den bo 
mes y bay p'e. 


Horoscopo semanal Virgo 
E cuarto creciente den bo signo, dia 14, lo bay haci cu bo 
ta dicidido y cu hopi iniciativa. Lo bo no falta e oportuni- 
dadnan, asina ta hunga bo cartanan bon pasobra bo por 
yega hopi leu. Ta un bon momento pa bo traha plan cu bo 
pareha of biba un romance nobo. Suerte ta di bo banda den 
amor y bo lo por bira mas firme y dicidido cu nunca cu bo 
sentimentonan. 


Horoscopo semanal Libra 
E Luna creciente den bo signo, e dianan 15 y 16 lo anima bo 
pa cuminsa cu plan nobo y pa biba cu hopi intensidad. Bo ta 
ricibiendo un energia astral poderoso cu lo trece hopi exito y 
felicidad. Si bo a cuminsa cu un relacion, purba di no ripiti e 
erornan anterior y scucha bo intuicion pasobra e lo hiba bo 
p'e caminda adecua. 


Horoscopo semanal Scorpio 
Bo ta den stress pa un asunto cu no ta bayendo manera 
bo kier, pero por sosode algo cu lo yuda bo realisa cu bo lo 
bay ta mas feliz si bo adapta e presente y stop di obsesiona 
cu loke bo no por logra haya aworaki. Desconecta un poco, 
mima bo mes y lo bo mira con lo bo sinti bo mes hopi mas 
miho. Un persona poco comun lo drenta bo bida 
y lo bay activa tur bo pasion. 


Horoscopo semanal Sagitario 
Ta varios dia maraviyoso pa consolida relacion 
y pa bo floria e sentimentonan cu lo yuda bo 
lubida decepcion di pasado. E hendenan lo fiha 
den bo y lo resulta bo facil gana nan confiansa. 
Bo ta finalisando un etapa emocional complica 
y descubriendo cu bo tin padilanti otro posib- 
ilidad. Oportunidad pa gana mas placa of pa 
cambia di trabao. 


Horoscopo semanal Capricornio 
Ta momento pa laga cla loke bo ta pensa y di 
atende algun cuestion di loke bo kier a papia un 
tempo caba. Cu e planeta Mars bon aspecta, lo 
no falta bo energia ni determinacion pa cumpli 
cu bo obhetivonan, pero evita stop di carga e 
storianan cu tin final cu ta mas cu predicibel. 
Pasado lo bay sirbi bo pa sa loke bo no ta desea 
di bolbe biba. 


Horoscopo semanal Acuario 


Algun circunstancia ta poniendo bo na prueba, pero bo ta 
ricibiendo un energia astral hopi poderoso pa bo enfrenta 
cu exito cualkier reto cu bida pone bo dilanti. Awo lo bo por 
resolve e historianan di pasado cu bo a laga mita sin resolve. 
Lo bo ta mas consciente di loke bo ta busca den bida, di loke 
bo kier logra y di e pasonan cu ta preciso pa dal pa logr'e. 


Horoscopo semanal Piscis 
Algo cu bo no ta cla pa soluciona ta agobiando bo, aunke 
pronto lo bo haya un salida cu lo permiti bo recupera e 
ilusion. Di nada lo bay sirbi bo retrasa e decisionnan cu bo 
sa cu bo mester tuma. Ta cumbini bo ta coherente cu loke 
bo ta pensa y actua caba. E bida social lo yuda bo relaha y 
lubida e conflictonan cu awo mes bo no por resolve. 

DEN un operacion militar cu hopi riesgo, Forsa di Defensa 
Israeli (IDF) a rescata cuater rehen di e campamento di 
refugiado na Nuseirat na Gaza riba diasabra, un esfuerso cu 
segun e oficialnan di Gaza a resulta den mas di 200 morto y 
400 herido. 


E rehennan rescata, Noa Argamani, Almog Meir Jan, Andrey 
Kozlov y Shlomi Ziv, a keda secuestra na e festival di musica 
Nova riba 7 di oktober. Despues di nan rescate, nan a wordo 
transporta pa Sheba Tel-HaShomer Medical Center pa wordo 
evalua medicamente. Tragicamente, un polis Israeli di un 
unidad special contra terorismo a perde su bida durante e 
operacion. 


E operacion, realisa pa IDF cu apoyo di inteligencia y forsa 
special, a apunta riba e infrastructura militante prome cu a 
drenta e luganan na unda e rehennan tabata wordo wanta. 
IDF a ricibi informacion preciso di e paradero di e rehenan, 
pero a enfrenta resistencia intenso di e militantenan. 


E autoridadnan di Gaza a informa cu 236 persona a muri y 
mas di 400 a resulta herida pa motibo di e bombardeo fuerte 
y e tironan di artileria cu a compaña e operacion. E victi- 
manan a wordo transporta pa Hospital Al-Awda na Nuseirat 
y Hospital di e Martirnan di Al-aqsa na Deir al-Balah, na 


unda cu e funcionarionan di e hospitalnan tabata lucha pa 
enfrenta e cantidad di herido. 


IDF a declara cu nan mester a drenta e areanan civil unda 
Hamas a penetra, cu a complica e esfuersonan di rescate. 
Rear Admiral Daniel Hagari a splica cu e intentonan anterior 
pa rescata rehennan a keda aborta pa motibo di e condi- 
cionnan desfaborabel, loke a haci e exito di diasabra partic- 
ularmente significante. 


E operacion a causa indignacion na Gaza, y Hamas a condena 
esaki como un "crimen brutal." E grupo militante a afirma cu 
algun rehen a muri durante e rescate, un afirmacion cu IDF 
a descarta, citando e uzo di tactica psicologico pa Hamas. 


Na Israel, e rescate a wordo ricibi cu reaccion confuso. 


Mientras cu e famianan di e rehennan rescata a expresa alivio 
inmenso, nan a urgi Gobierno tambe pa sigui cu e esfuer- 
sonan pa logra liberacion di e 116 rehennan cu ta deteni na 
Gaza. 


Segun cu e conflicto ta continua, e costonan humano ta 
aumenta, cu ta enfatisa e impacto devastador di e hostili- 
dadnan cu ta tumando luga tur dos banda. 


Operacion Israeli na Gaza 


Ta rescata cuater rehen lagando varios morto artas 

PROME minister di Dinamarca, Mette Frederiksen, ta recu- 
perando di un ‘whiplash’ cervical despues di a wordo agredi 
na Copenhagen ayera. E incidente a tuma luga na Kultorvet 
square, un di e plasanan principal di e ciudad. Segun e testi- 
gonan presencial, un homber a yega cerca Frederiksen y a 
push’e fuerte na su schouder, cu a causa cu el a move den 
banda. Afortunadamente, e Prome Minister no a cay durante 
e atake. 


Frederiksen a wordo hiba rapidamente na un hospital pa un 
checkup. Su oficina a emiti un comunicado ayera, confir- 
mando cu e ta bon, pero cu e incidente a laga e "den shock". 
E agresor, un homber di 39 aña, a wordo deteni pa polis. 


E motibo tras di e asalto ta keda sin sa, pero e reportahenan 
di e medionan local ta indica cu e no tabata relaciona cu 
ningun evento di campaña. Frederiksen a haci campaña acti- 
vamente pa e eleccionnan pa Parlamento Europeo hunto cu 
e candidato pa UE di e Socialdemocratanan Danes, Christel 
Schaldemose. E eleccionnan a tuma luga na Dinamarca y 
den henter e bloke di 27 nacion, terminando riba diado- 
mingo. 


E lidernan internacional a condena e atake y a expresa nan 
apoyo na Frederiksen. Prome minister di Reino Uni, Rishi 
Sunak, a enfatisa cu "violencia no tin luga den politica" y 
a desea Frederiksen un pronto recuperacion. E Secretario 
di Relacionnan Externo, Lord Cameron, tambe a condena e 
asalto y a declara cu "violencia y intimidacion di e políti- 
conan no mester wordo tolera." 


Secretario General di NATO, Jens Stoltenberg, amigo personal 
di Frederiksen, a expresa su preocupacion y a reitera cu e 
aliadonan di NATO ta uni pa proteha democracia y estado 
di derecho. E prome Minister di Suecia, Ulf Kristersson, y e 
Presidente di e Conseho Europeo, Charles Michel, tambe a 
condena e atake, destacando su implicacionnan pa democ- 
racia. 


A pesar di e asalto, Frederiksen ta sigui cu su actividadnan 
político. El a emiti su voto adelanta pa e eleccionnan pa 
Parlamento Europeo riba diasabra. Mientras e investiga- 
cion ta sigui, e comunidad internacional ta wak di cerca, 
subrayando e importancia di salvaguardia e procesonan y e 
lidernan democratico. 


Prome Minister Danes Mette Frederiksen agredi 
na Copenhagen y ta sufri un ‘Whiplash cervical’ 

E eleccionnan pa Parlamento Europeo, cu a tuma luga di 6 
pa 9 di juni, tabata marca pa competencia importante den 
diferente estado miembro, cu ta refleha e diferente paisa- 
henan politico y e asuntonan critico. 


Na Hungria, e Prome Minister Viktor Orbán, cu ta den e 
funcion pa hopi tempo, ta enfrenta un desafio formidabel di 
e ex-aliado Péter Magyar. Ta posibel cu e partido derechista 
Fidesz De Orbán, dominando pa casi 15 aña, ta mantene e 
mayoria, pero e partido centrista Respet y Libertad (TISZA) 
di Magyar a aumenta den popularidad, representando un 
menasa significativo. E acusacionnan publico di corupcion 
di Magyar contra e gobierno di Orbán a resona den medio di 
crisis economico, loke por hiba Fidesz na perde asiento den 
Parlamento. 


Italia ta mira e partido Hermanos D’Italia di prome minister 
Giorgia Meloni, cu reisnan neofascista, expandiendo su 
influencia. Mientras cu su politicanan pro-Ucrania y Israeli 
ta atrae e aliadonan centrista, su gueranan cultural interno 
ta reforsa su credencialnan di derechista. Ta spera cu e elec- 
cion lo reforsa su partido a costo di e partnernan di coalicion 
Lega y Forza Italia. 


Na Francia, ta anticipa cu e rally nacional di Marine Le Pen lo 


sigura e mayoria di e 81 asientonan di Francia, superando e 
partido di presidente Emmanuel Macron. E plataforma di Le 
Pen ta enfoka riba limita e movecion di migrante y opone e 
reglanan climatico di UE. Mientras tanto, e Partido Socialista, 
lidera pa Raphaël Glucksmann, ta mustra un resureccion, 
apelando n'e votadonan cu maneho di clima ambicioso. 


E eleccion na Alemania ta enfatisa e lucha di e coalicion di 
canciyer Olaf Scholz memey di e problemanan economico 
y disputa interno. E alternativa derechista extremo pa 
Alemania ta enfrentando retraso a pesar di un sosten fuerte, 
cu e scandalnan cu ta afecta nan candidato principal. E 
oposicion di centro-derecha ta purbando di beneficia di e 
impopularidad di e coalicion. 


Na Slovakia, e intentonan reciente pa asesina Prome 
Minister Robert Fico a aumenta e tension electoral. E 
Partido Izkierdista Smer di Fico ta competi estrechamente 
cu e progresista Eslovakia Liberal. Ta spera cu e evento lo 
aumenta e participacion electoral, cu por favorece Smer den 
e carera parlamentario. 


E competencianan clave aki ta ilustra e naturalesa dinamico 
y multifacetico di e eleccionnan pa Parlamento Europeo, cu 
implicacionnan significativo pa e futuro politico di Europa. 


Movecion clave pa sigui den eleccion pa Parlamento Europeo 

No ta un secreto publico cu Corsou lo tabata e amplio 
favorito den e wega aki. Cu tur su hugadonan hungando 
den ere divisie na Hulanda y cu experiencia hungando 
den Gold Cup contra teamnan grandi di CONCACAF. 


Corsou ta bin di gana Barbados 3 dia prome cu score di 
4-1 y ta yega Aruba cu un team ya den “drive.” 


Pa Aruba esaki tabata su prome wega y e plan di wega 
taBata hopi cla. 


Hunga defensivo, purba wanta e score na cero y sali 
riba contraatake buscando di sorprende e defensa di 
Corsou. 


Aruba a sali cu un formacion di 1-4-2-3-1, cu e robusto 
Terrence Groothusen como punto di referencia den 
atake y cu dos volante defensivo den Walter Bennet y 
Jonathan Richard wantando e medio campo. 


Aruba ta yega e prome tempo cu su plan intacto, pero 
mester a sufri hopi. Corsou tabata sa cu Aruba lo bay 
hunga defensivo y cu espacio lo ta limita y tabata busca 
e buraconan via e liñanan. Specialmente riba e banda 
robes, e combinacion Floranus, Bacuna y Gore tabata 
penetra y treciendo e centronan peligroso pa e gol di 
Aruba. 


Rangelo Janga cu tabata e heroe contra Barbados e 
prome wega, no tabata mesun skerpi e anochi aki y a 
faya varios bon oportunidad. 


Aruba su miho chens ta bin na di 38 minuut riba un 
contraatake caminda Jonathan Richard ta haya un pase 
den area pero e keeper Eloy Room ta trece un tremendo 
salbacion pa evita e gol di Aruba. 


Den di dos tempo Corsou ta sali mas agresivo, y Bonds 
Coach Dick Advocaat ta haci un cambio, sacando su 
volante defensivo Godfried Roereratoe y mandando un 
hungado mas ofensivo Rayvien Rosario, mustrando e 
urgencia cu Corsou tabata pa soluciona e problema di 
gol. 


Den di dos tempo Aruba ta sali cu mas confiansa y 
tabatin varios hugada bon y e gol di Corsou ta cay net 


ora Aruba tabata hungando su miho futbol. 


Na di 60 minuut ta Leandro Bacuna cu un tiro durisimo 
ta manda Corsou ariba 1-0. Aruba ta haya un oportun- 
idad pa empata na di 82 minuut ora cu Benjamin Maria 
ta avansa riba e banda drechi y tabata kier a haci uno di 
mas enbes di los un tiro y ta perde e bala cu e defensor 
di Corsou. 


E gol di siguransa ta cay den extra tempo na di 96 
minuut pa medio di Xander Severina cu un tiro fuerti- 
simo ta vence e keeper di Aruba Matthew Lentinks cu 
tabata grandi pa Aruba e anochi aki pero no por a haci 
nada pa stop e bala di drenta e gol. 


Corsou ta logra su di dos victoria y ta consolida su mes 
como leader di e grupo, mientras Aruba a biaha diad- 
omingo mainta rumbo pa Barbados pa hunga dia 11 
contra St. Lucia. 


Aruba ta cay venci contra Corsou 

E fanaticada di Aruba a responde na e yamada pa bin apoya 
su seleccion Nacional contra nos hermana isla Corsou. 


Un stadion lata lata cu fanaticada full rond di e veld a crea 
un ambiente total cu musica, brass band y Corsou a baha cu 
su fanaticada impulsa pa “Tur cu tin media” a apoya e selec- 
cion di comienso te fin. 


Cu cantica nan manera “NOS KIER UN GOL DI BACUNA” 
Y “KORSOU PA DILANTI” nan a trece basta ambiente den 
stadion. 


Arma cu trompet y tambor, nan a bin dicidi pa ta e hungado 
number 12 di Corsou. 


Aruba no a keda atras. 


Un brassband patras di e gol banda pazuid tambe pone 
ambiente combina cu e grito nan di “ARUBA NOS KIER GOL,” 
a percura pa duna e seleccion di Aruba mas aliento. 


Hasta un ola humano nos por a presencia durante e partido, 
treciendo mas lucidez na e wega. 


Aruba por mira atras riba un bon especatulo. E resultado no 
a bay nos banda, pero si ta habri porta pa mas wega di nivel 
halto pa futuro. 


Si Bondscoach Marvic Bermudez haya mas respaldo y miho 
cooperacion sigur e resultadonan lo cuminsa yega pronto. 


Tres mil hende den stadion 
Fanaticada a responde 

DEN su conferencia di prensa despues di e wega, Bonds 
Coach di Aruba Marvic Bermudez, a conta cu nan a bin ta 
planificando e wega aki pa un tempo caba. Corsou tin un 
team profesional cu hungado top. 


E plan tabata di frusta Corsou mas tanto posibel y esey 
tabata mustra tambe ya cu varios di e hungadonan di Corsou 
a cuminsa discuti riba veld. 


E tabata sa tambe cu Aruba lo haya algun oportinidad di gol 
y Jonathan Richard a haya uno y si e bala ey lo a drenta e 
wega lo a cambia full. 


Pero lamentablemente esey no a pasa. Tambe e entrada di 
Jeremy van Uunen na luga di Terence Groothussen a trece 
mas fluides n'e atake pero esaki ta sufri un leshon ni 5 
minuut den e wega caminda mester a haci un otro cambio 
mandando Benjamin Maria na su luga. 


Tanto van Uunen como Groothussen ta fisicamente fuerte cu 
por tene e bala pa haci e transicion pa atake mas rapido. Cu 
e salida di Van Unnen Aruba a perde su punto di referencia. 
Tambe nos a haci e pregunta di Stiven Rua hungando riba e 


banda drechi y cu a pasa basta trabou tratando di stroba e 
atakenan riba banda robes. 


Bondscoach a comenta cu Stiven Rua ta keda un hungado 
importante pa team Aruba. 


El a caba di hunga 120 minuut den e final pa su team 
Britannia y nan a haci varios test pa wak cuanto minuut e lo 
por contribui prome cu haci cambio. 


Bonds coach Marvic Bermudez "No ta sigur si Jeremy Van 
Uunen lo recupera pa e wega contra St. Lucia. 


E capitan Fernando Lewis tambe a duna su comentario cu e 
tabata orguyoso di e grupo, cu nan a traha duro y duna tur 
cu tin. Y 


cu a pesar cu Corsou tin “miho hungado”, Aruba a sa di 
bataya bon. 


Aruba awo mester recupera tanto fisico como mental y 
cuminsa prepara pa nan siguente compromiso dia 11 di juni 
contra St. Lucia." 


Marvic Bermudez 


E hungadonan a duna tur cu tin 


UN trio arbitral Mexicano a dirigi e wega entre Aruba y 
Corsou. E arbitro pricipal tabata Cesar Ramos asisti na liña 
pa Alberto y Marco Bisguerra. E cuarto arbitro tambe ta di 


Mexico y ta un dama den nomber di Amariany Garcia. 
Cesar Ramos ta un refree cu a dirigi den e ultimo Mundial. 
Por mira claramente cu e wega a cana bon sin ningun inci- 
dencia. Solamente algun drone cu a circula e tereno di wega 
na algun momento a pone cu e wega mester a para un rato. 
Pero por lo demas tremendo arbitrahe. 


Trio arbitral Mexicano a dirigi e wega 

E lista di basketball femenino Olimpico di Merca p'e Weganan 
di Paris a keda anuncia, y e escort di Indiana Fever, Caitlin 
Clark, ta notablemente ausente. 
Clark, un nobato di WNBA, ta promediando estadística 
impresionante (16,8 punto, 5,3 rebound y 6,3 asistencia pa 
wega), pero su indice halto di perdida di bala (5,6 pa wega) 
por a contribui na su omicion. 


A pesar di su popularidad y exito proyecta den e largo 
termino, Clark a enfrenta un competencia duro di un grupo 
profundo di guardia experencia. 


E lista final ta inclui e hungadonan experencia manera Diana 
Taurasi, Brittney Griner, Kahleah Copper, Chelsea Gray, 
Jackie Young, Kelsey Plum, Breanna Stewart, Sabrina Iescu, 
Jewell loyd, Napheesa Collier y Alyssa Thomas. 


E hungadonan aki ta aporta un combinacion di experiencia y 
habilidad, cu ta haci dificil pa un nobato sigura un luga. 


E inclusion di nobato den e ekipo olimpico no tin prece- 


dente. E streyanan manera Diana Taurasi, Candace Parker y 
Breanna Stewart tabata nobato olimpico. Sinembargo, USA 
Basketball ta priorisa e hungadonan experto, loke probable- 
mente a influencia e exclusion di Clark. Taurasi su liderazgo 
y e experiencia di e guardia veterano tabata fundamental 
den e proceso di seleccion. 


E echo cu Clark no a yega seleccion a trece discusion 
tocante e oportunidadnan di marketing perdí y su potencial 
como futuro strea. Aunke su ausencia ta un decepcion, e ta 
permitie pa descansa durante e recesion Olimpico, crucial 
despues di un aña exigente. 


Den bista di su talento, ta spera cu Clark lo ta un parti impor- 
tante di e ekipo pa e Weganan Olímpiko di Los Angeles 2028. 


E decision, aunke controversial entre fanaticonan di Clark, 
ta refleha e enfoke di USA Basketball riba e hungadonan 
experto pa e ciclo Olimpico actual. Clark su futuro cu e ekipo 
nacional ta parce prometedor, y su desaroyo den WNBA sigur 
lo aumenta su chensnan p'e seleccionnan futuro. 


Caitlin Clark mester a forma parti di e 
ekipo di Basketball Olimpico di Merca? 


DEN su conferencia di prensa despues di e wega, Bonds Coach 
di Corsou Dick Advocaat a bisa di no ta contento con su team a 
hunga. A pesar di e victoria el a spera mas di su team, special- 
mente di su delanteronan cu a desperdicia varios chens di 
pone e bala den net. 


Esaki a haci cu Aruba a keda den e wega y cu un descuido por 
a complica e wega. 


E tabata sa cu Aruba lo bay hacie dificil pa Corsou hunga bala 
y nan a purba busca espacio via e liñanan. 
E capitan di Corsou, e keeper Eloy Room tambe a comenta cu 
Aruba a hunga un bon wega, pero cu Corsou mes a faya varios 
chens clave pa tuma bentaha y esey a pone cu Aruba a bin ta 
crece riba nan. 


Na final nan a puntra con nan a haya e veld di Aruba, caminda 
tanto Dick Advocaat como e capitan Eloy Room a comenta cu 
e yerba di Stadion di Aruba ta miho cu esun cu nan tin na 
Corsou. 


Dick Advocaat: 


“Ik ben niet blij” 

E seleccion nacional masculino di futbol di Merca (USMNT) 
a enfrenta un chekeo di realidad duro riba diasabra, perdi- 
endo 5-1 contra Colombia den un amistoso di profiel halto 
na Commanders Field na Landover, Maryland. E wega, cu 
a atrae un multitud di 55.494 fanatico, hopi di nan tabata 
fanatico Colombiano, a wordo clasifica como un prueba 
critico pa USMNT, cu ainda ta den desaroyo. Sinembargo, el 
a bira un asunto unilateral cu a destaca e lucha continuo di 
e team contra oponentenan di prome nivel. 


E partido a cuminsa desastrosamente pa USMNT, cu Jhon 
Arias anotando pa Colombia den e prome seis minuutnan. 
Pa e di 19 minuut, Rafael Santos Borré a hinca un di dos gol, 
lagando e ekipo Mericano tambalia. Esaki tabata e prome 
biaha for di 1995 cu USMNT a duna dos gol den menos cu 
20 minuut. 


E fanaticonan Colombiano, hopi bisti na geel, a canta "USA, 
Colombia es tu papá", subrayando dominio di e cafeteros 
durante henter e partido. E ambiente den e stadion a refleha 
e control di Colombia, cu e cancionnan cu a sigui mientras 
nan tabata extende nan bentaha. 


A pesar di tin un team inicial componi den su totalidad p'e 
hungadonan di e cinco liganan grandi di Europa, un novedad 
pa USMNT, e ekipo Mericano a lucha pa mantene e ritmo. E 


hungado streya Christian Pulisic a expresa optimismo prome 
cu e wega, citando e logronan di e hungadonan Mericano 
den e liganan Europeo. Sinembargo, e optimismo aki no a 
resulta den exito riba tereno. 


Bou direccion di e entrenador Gregg Berhalter, USMNT 
ainda no a derota un ekipo entre e 25 prome weganan pafo 
di CONCACAF den un wega cu su ekipo-A. E derota contra 
Colombia a continua cu e tendencia preocupante aki, loke 
a genera duda riba e capacidad di e ekipo pa competi na e 
nivel mas halto. 


Colombia, di su banda, a mustra su fortalesa y cohesion, 
extendiendo su racha invicto despues di 22 wega, un record 
cu ta tumando luga pa mas di dos aña. Su ekipo, cu hungado 
di un variedad di liga internacional, incluyendo Liga MX 
di Mexico, Super Liga di Turkia, Serie A di Brasil y Liga di 
Streya di Qatar, a demostra un trabou di ekipo y un ehecu- 
cion superior. 


USMNT lo mester reuni y trata e deficiencianan exponi pa 
e derota aki mientras cu nan ta prepara pa un zomer yen 
di partido critico. E incapacidad di e ekipo pa hunga contra 
e competencia di elite ta keda un obstaculo significativo 
mientras nan ta boga pa establece nan mes riba escenario 
global. 


USMNT ta cay venci contra Colombia 
den un wega amistoso di profiel halto 

CINCUENTA dia prome cu e Weganan Olimpico, e organ- 
isadonan di e Weganan Olimpico na Paris a presenta un 
impresionante exhibicion di e cinco renchinan Olimpico 
colga riba e iconico Toren di Eiffel. 


E gesto simbolico aki ta marca un punto di bista significante 
mientras e capital Frances ta preparando pa acogida di e 
evento deportivo mas grandi di mundo. 


Riba diabierna, e ceremonia di inaguracion a atrae un 
multitud grandi di espectador y representante di e medionan 
di comunicacion, ansioso pa presencia e momento historico. 


E renchinan Olimpico, un símbolo mundialmente reconoci di 
unidad y excelencia atletico, awo ta dorna un di e monu- 
mentonan mas famoso di mundo, ofreciendo un recorda- 
torio visualmente impactante di e weganan venidero. 


E exposicion, orkestra pa e organisadonan di Paris 2024, ta 
refleha e compromiso di e ciudad pa organisa un weganan 
Olimpico memorabel y impactante. 


E renchinan, colga n'e Toren di Eiffel, ta enfatisa e combina- 
cion di e patrimonio cultural rico di Paris cu e spirito di atle- 
tismo moderno. E impacto visual ta pretende di inspira tanto 
Parisinonan como e bishitantenan, subrayando e emocion y 
anticipacion rond di e evento. 


Tony Estanguet, Presidente di Paris 2024, a enfatisa e 
importancia di e momento aki. "Colga e renchinan Olimpico 
riba Toren di Eiffel, ta simbolisa e unidad y inclusion cu e 
Weganan Olimpico ta representa. 


Ta un mensahe poderoso pa mundo cu Paris ta cla pa ricibi 
e atletanan y e espectadornan for di tur parti di mundo", el 
a bisa durante e ceremonia. 


E Weganan Olimpico di Paris 2024, cu lo tuma luga di 26 di 
juli te cu 11 di augustus, lo ta e di tres biaha cu e ciudad lo 
organisa e Weganan Olimpico, ya cu el a haci esaki anterior- 
mente na 1900 y 1924. 


E evento ta priminti di mustra e miho den deporte, cu e atle- 
tanan compitiendo den diferente disciplina, for di atletismo 
y natacion te cu gimnasia y basket. 


E preparacionnan pa e weganan ta den pleno ehecucion, cu 
sede den henter e ciudad preparando pa acomoda e aflu- 


encia di atleta, funcionario y espectador. E organisadonan 
tambe ta enfoka riba sostenibilidad, cu e esfuersonan pa 
minimalisa e impacto ambiental di e weganan y promove e 
practicanan ecologico. 


Mientras e conteo pa e Weganan Olimpico ta sigui, e exhibi- 
cion di e renchinan Olimpico na e Toren di Eiffel ta sirbi como 
un faro di speransa y emocion. No solamente e ta celebra 
e siguiente evento, pero tambe ta reforsa e status di Paris 
como un centro global pa cultura, deporte y unidad interna- 
cional. 


E inauguracion di e renchinan Olimpico na e Toren di Eiffel 
ta mas cu un show visual; e ta un recuerdo poderoso di e 
balornan di excelencia, amistad y respet cu ta sostene e 
movemento Olimpico. 


Mientras mundo ta warda ansiosamente riba e Weganan 
Olimpico na Paris 2024, e exhibicion iconico aki ta anuncia 
un celebracion di e logronan atletico y camaraderia interna- 
cional. 


E organisadonan di Weganan Olimpico na Paris ta presenta 
Exhibicion di renchi Olimpico n’e toren di Eiffel 

MANTENE emocion y intimidad den un relacion di 
largo plaso por ta un reto, pero ta crucial pa mantene un 
asociacion saludabel y satisfactorio. E emocion inicial di un 
romance nobo ta evoluciona naturalmente pa un conexion 
mas profundo, pero pa sigura cu e chispa ta keda briya, ta 
rekeri esfuerso y intencion di ambos partner. Adhunto ta 
sigui algun strategia clave pa mantene e chispa di amor bibo. 


1. Prioridad di comunicacion 
Comunicacion habri y honesto ta e base di cualkier rela- 
cion solido. Esaki ta nifica comparti regularmente bo pens- 
amentonan, sentimentonan y experencianan cu bo pareha. 
Scucha activamente y empaticamente. E dialogo continuo 
aki ta yuda trata cualkier problema prome cu e vinculo entre 
boso intensifica y reforsa. 


2. Enfrenta cambio hunto 
Hende ta cambia cu tempo, mescos cu relacion. Mester 
enfrenta e cambionan aki y crece hunto en bes di separa. 
Sostene crecemento personal di otro y hunto explora e 
interesnan of e pasatemponan nobo. Esaki ta mantene e 
relacion dinamico y ta evita stagnacion. 


3. Tuma tempo pa intimidad 
Intimidad ta bay mas leu cu afeccion físico. E conexionnan 


emocional y intelectual ta mes importante. Dedica tempo 
di calidad na otro sin distraccion. E cita di anochi, e esca- 
padanan di fin di siman of simplemente dal un keiro banda di 
lama por reactiva e romance. Contacto físico, manera tene 
man of brasa, tambe ta fortalece e liganan emocional. 


4. Aprecia y celebra otro 
Un gesto chikito di gradicimento ta nifica hopi. Expresa grat- 
itud regularmente y reconoce e esfuersonan di bo pareha. 
Celebra cada mehoracion y exito, no ta importa con chikito 
nan ta. E reconocemento aki ta fomenta un ambiente posi- 
tivo y ta reforsa e conexion. 


5. Mantene e diversion bibo 
Harimento y diversion ta componente esencial di un relacion 
alegre. Participa den e actividadnan cu boso dos ta disfruta 
y crea recuerdonan nobo hunto. Alegria y humor por disipa 
tension y mantene e relacion alegre. 


6. Mantene e individualidad 
Aunke ta importante pa nutri e relacion, mantene e individ- 
ualidad di cada un ta igualmente crucial. Encurasha otro 
pa sigui e interesnan personal y mantene amistad pafo di 
e relacion. E independencia aki ta permiti tur dos pa trece 
perspectiva y experiencia nobo na e asociacion. 


Mantene e chispa bibo den un relacion di termino largo 


S P I R I T U A L 

AMOR fati, un frase Latino cu ta traduci como "amor pa 
destino", ta encapsula un filosofia profundo cu ta fomenta 
no solamente aceptacion sino un aprecio profundo pa e 
desaroyo di bida mes, independientemente di su retonan of 
triunfo. Amor fati, cu a wordo inventa pa e filosofo Aleman 
Friedrich Nietzsche, ta invita hende pa aprecia y acepta nan 
destino cu amor y entusiasmo, transformando cada experi- 
encia, tanto faborabel como desfaborabel, den parti integral 
di un existencia significativo. 


Esencialmente, amor fati ta un baile cu destino. E ta urgi 
nos pa mira nos bida, pasado, presente y futuro como un 
composicion harmonioso. En bes di resenti of resisti aspec- 
tonan di nos bida, nos ta wordo stimula pa haya bunitesa y 
proposito den cada buelta di destino, reconociendo cu cada 
paso ta contribui na e obra maestra unico di nos existencia. 


Aceptacion di e presente: 
E aspecto fundamental pa amor fati ta e aceptacion di e 
momento presente. E ta exigi compronde cu nos circun- 
stancia actual, maske desafiante, no ta simplemente obsta- 
culo, sino e capitulonan esencial den e narativo di nos bida. 
Aceptando e presente sin reserva, nos por procesa e retonan 
cu gracia, reconociendo cu hasta adversidad tin e potencial 
di crecemento y revelacion. 


Transformacion di adversidad: 
E filosofia di amor fati ta desafia nos pa transforma advers- 
idad den un oportunidad pa autodescubrimento y resiliencia. 
En bes di mira e contratiemponan como desviacion, nos ta 
wordo anima pa mira nan como componente integral di un 
diseño mas grandi y complica. Den e paradigma aki, e dificul- 
tadnan ta bira e materia prima for di cual forsa y sabiduria ta 
wordo forma. 


Libertad di repentimento: 
Practica amor fati ta libera nos di e carga di penitencia. 


En bes di enfoca riba loke por tabata of loke por ta, nos ta 
cultiva un gratitud profundo pa e totalidat di nos experienci- 
anan. E aceptacion profundo aki ta extende no solamente n'e 
momentonan di alegria y exito, pero tambe n'e periodonan di 
desafio y tristesa. 


E poder di eleccion: 
Mientras destino ta desaroya den su manera misterioso, 
Amor Fati ta reconoce e poder di escoho personal den e baile 
cosmico aki. E ta un yamada pa forma nos contestanan, e 
actitudnan y e perspectivanan activamente. Ora nos ta eherce 
poder riba nos destino, nos ta bira co-creadornan di nos 
destinacion, infundiendo proposito y intencion den nos bida. 


Biba den afirmacion: 
Bida amor fati ta un afirmacion di bida den su totalidad. E ta 
un exhuberante " si " na tur loke a pasa, loke ta pasando y 
lo desaroya. E filosofia aki ta infundi un sentido profundo di 
gratitud, urgiendo hende pa saborea e rikesa di cada experi- 
encia, reconociendo cu cada momento, pa chikito cu e ta, ta 
contribui na e trayecto di un bida biba cu amor y proposito. 


Den un mundo unda incertidumbre ta abundante, amor fati 
ta fungi manera un invitacion pa haya bunitesa den caos, 
proposito den retonan y amor den desaroyo di nos histori- 
anan unico. E ta un filosofia cu ta resona door di siglonan, 
cordando nos cu, door di aprecia nos destino cu amor, nos ta 
descubrí un fuente profundo y duradero di nificacion den e 
trayecto compleho di existencia. 


Amor Fati: E Amor pa Destino 

PARLAMENTARIO Aquannette Gunn, miembro di fraccion 
di MAS, a señala un preocupacion significativo: e aparente 
inconsistencianan den palabra y accion di e Prome Minister 
Evelyn Wever-Croes. Durante un analisis minucioso, Gunn 
a resalta riba e discrepancianan presente, specialmente 
evidente durante e ultimo conferencia di prensa di e Prome 
Minister. 


Gunn a referi na un pregunta formula pa un medio di 
comunicacion riba e suspension di cierto funcionarionan 
publico trahando den e departamentonan cu ta resorta bao 
di e Prome Minister. Segun Gunn, el a haci un serie di 25 
pregunta n'e Prome Minister na final di mei, specificamente 
riba e suspension di un empleado di Beheerwaterschappen 
(DOW), cu tin nuebe luna na cas y e director di DIP, cu ta 
suspendi desde mei 2023 riba un investigacion disciplinario. 


E falta di claridad y transparencia den ambos caso tabata un 
preocupacoin expresa p'e fraccion di MAS. Gunn a resalta 
un contesta di e Prome Minister durante e conferencia di 
prensa, caminda cu el a afirma cu un minister no por discuti 
caso individual, ya cu e lo ta contrario n'e etica y e principi- 
onan estableci. Den e contexto aki, Gunn a recorda un cita- 


cion specifico di e Prome Minister, publica riba su pagina 
di Facebook riba dia 26 di maart 2022, cu a bisa: "MI kier 
remarca cu ta hopi importante pa tur empleado publico tin 
un posicion politicamente neutral den nan trabao. Sea cu bo 
ta na fabor di gobierno of no, na pia di trabao no ta permiti 
pa haci cosnan politico pa ningun partido politico cu ekipo 
di trabao, mucho menos si e no ta parti di e definicion di bo 
trabao." E citacion aki a enfatisa e importancia di neutral- 
idad politico p'e empleadonan publico. 


E publicacion aki parce ta contradeci e postura di e Prome 
Minister den e conferencia di prensa, loke ta trece intero- 
gante riba e coherencia etico y e cumplimento di e principi- 
onan declara. 


Parlamentario Aquannette Gunn (MAS) 


Prome Minister ta haci uzo di dos lenga 

LIDER di partido CURPA, Eric Ras, a pidi pa gobierno 
reconoce su falta di integridad y tuma su retiro. Ras ta 
señala cu actualmente tin problema den Cocolishi y e prome 
minister ta pidiendo pueblo pasenshi pa permiti cu Ministerio 
Publico realisa su investigacion. E situacion aki ta contrasta 
cu loke a pasa dia 30 di maart 2021, ora cu e Prome Minister 
a acudi na gobernador y a presenta e renuncia di e gabi- 
nete Wever-Croes I debi n'e presion di un parlamentario di 
partido POR. 


Cricita na partido MEP y falta di integridad 
Ras ta critica partido MEP, cu a gana e eleccionnan basa 
riba mentira, pa no cumpli cu e expectativanan di pueblo. 
Segun Ras, despues di tres aña di gobierno, partido MEP a 
demostra un falta di integridad y un maneho deficiente. Por 
ehenpel, Ras ta menciona e caso di Embassy Suites, unda cu 
un hues mester a interveni debi n'e inaccion di e gobierno y 
planta di purificacion na Bubaliplas, cu tambe ta un refleho 
di mal maneho. 


Hiporecia y fayo di gobierno 
Lider di CURPA tambe ta destaca e hipocrecia di partido MEP, 
cu tabata sa yama partido AVP "Universidad di Corupcion". 
Ras ta señala cu awo partido MEP ta den e mesun situacion 
y ta sufriendo e consecuencianan di su propio erornan. El a 
recorda cu desde mei 2021, prome minister tabata na altura 
di e caso di Arubahuis y no a tuma medida, loke tambe ta 
wordo considera como un falta di integridad. Fuera di esey, 
el a critica gobierno pa regala 175 miyon di dollar na Citgo 
mientras cu e adultonan mayor mester paga pa nan reme- 
dinan y pa exonera un ex-minister di e caso Tofanelly cu 2.1 
miyon florin di pueblo. 


Condicion di bida di e adultonan mayor y proposicion di 
mehoracion 
Ras ta subraya cu e costo di bida ta hopi halto y a pesar cu 
AZV tin un surplus, e ancianonan mester biba cu un solo 
pensioen y ainda asina paga nan prima di AZV. Partido CURPA 
ta sostene cu esunnan cu ta biba cu un solo pensioen di SVb 
no mester paga ningun prima ni pa nan remedi. Ta boga pa 
mehora calidad di bida di nos adultonan mayor y honra nan 
pa nan servicio n'e pais. 


Produccion di alimento y desaroyo sostenibel 
Ebncuanto e produccion di alimento Ras ta insisti pa Aruba 
enfoca riba agricultura, cria y pesca y no den construccion 


cu ta laga tereno sin sembra. Aunke e ta gradici turismo, e 
ta considera cu ta tempo di produci nos propio cuminda. E 
ta critica gobierno pa firma cu Desaroyo Sostenibel, loke lo 
implica pa hende come carni artificial y insecto na luga di 
planta y cria bestia. Ademas, e ta adverti riba e impulso pa 
un moneda digital cu por limita e acceso di esunnan cu no a 
vacuna, loke e ta considera un paso den direccion di dicta- 
dura. 


Crisis Economico Mundial y e futuro di Aruba 
Ras tambe ta expresa su preocupacion p'e crisis economico 
mundial y e impacto di e caida di e dollar Mericano na Aruba, 
cu e fecha di dia 9 di juni marcando e fin di e petrodollar. Den 
tempo di crisis, ta boga pa pone e speransa den Hesucristo 
y ta critica e gobierno pa no a traha den e construccion 
di dam di awa. Cu e gobierno bao di investigacion, Ras ta 
señala cu e parlamentarionan a keda mudo y cu durante 
shete aña no a haci nada.pa mehora e situaccion, solamente 
nan a malgasta e placa di pueblo y a mira pasado na luga 
di enfoca riba futuro. Segun Ras, esaki ta demostra e falta 
di vision y solucion di e gobierno actual. Ras ta conclui cu 
Partido CURPA ta e unico alternativa confiabel p'e pais. 


Eric Ras (CURPA) 


Partido MEP y RAIZ ta sinta den eerste rij 
eerste bank den e Universidad di Corrupcion 

Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 


DURANTE e siman cu a pasa Departamento di Aviacion 
Civil di Aruba a tene un accion di inspeccion di rampa na 
nos aeropuerto. Un total di 17 avion a wordo inspecciona. 
Esaki a wordo haci en conhunto cu e coleganan Frances, cu 
ta basa den Antias Frances. 


For di algun tempo caba Aruba tin un team di 4 inspector 
local cu ta cualifica pa conduci inspeccion di rampa segun 
e sistema Europeo di “SAFA” (Safety Assessment of Foreign 
Aircraft). Resultado di e inspeccionnan ta wordo hinca den 
e SAFA database cu ta contene e resultadonan di e inspec- 
cionnan haci n'e otro paisnan cu ta parti di e sistema aki. 
Asina e resultadonan aki por wordo compara cu otro, y e 
data aki por wordo analisa mas efectivamente. 


Como parti di un acuerdo di cooperacion cu Francia, e 
inspectornan di Aruba ta haci e inspeccionnan hunto cu 
inspectornan di Antias Frances, cu tambe ta parti di e red 
di SAFA. Tin biaha esaki ta tuma luga na Aruba, y tin biaha 
esaki ta tuma luga den Antias Frances. E cooperacion aki 
ta yuda grandemente pa standarisa e manera di traha y pa 
siña for di otro. E siman aki a toca pa inspectornan di Antias 
Frances haci e inspeccionnan na Aruba hunto cu nan cole- 
ganan di Aruba. 


Un total di 17 avion a wordo inspecciona. Avion di tur tipo, 
avion grandi y chikito, di pasahero y di carga. E discrepanci- 
anan haya ta wordo manda pa e compania concerni pa asina 
nan tuma e medida di coreccion necesario. Departamento 
di Aviacion Civil ta keda monitor implementacion di esaki te 
ora cu tur coreccion tuma luga manera cu mester ta. 


Durante e añanan ta nota un tendencia na Aruba cu e 
discrepancianan constata ta birando menos den cantidad y 
den severidad. Tambe ta mira cu e companianan di aviacion 
ta tuma e inspeccionnan na serio y ta tuma e medidanan 
necesario di precaucion prome cu haci nan vuelo pa Aruba. 
Esaki ta mustra e balor agrega di e programa di SAFA, cu 
realmente ta contribuyendo pa eleva e siguridad opera- 
cional di aviacion na Aruba. 


Minister di Transporte, Sr. Ursell Arends y Departamento 
di Aviacion Civil ta gradici su inspectornan y tambe e cole- 
ganan di Antias Frances pa e bon trabou desplega durante 
e accion di e siman aki, y na e manera cu a coopera cu otro. 


Departamento di Aviacion Civil lo keda haci e tipo di inspec- 
cion aki na Aruba, no solamente pa eleva e siguridad opera- 
cional mas ainda, pero tambe pa sigura cu e nivel halto aki 
ta wordo manteni na un manera duradero, mirando e impor- 
tancia di aviacion pa e economia di nos pais. 


Imagennan adhunto ta ilustrativo. 


Departamento di Aviacion Civil cu accion riba rampa 

45% 
OFF 


V I A S T I M A M I S T E R I L I S A M I ' S W E B S I T E & 
S A V E U P T O 4 5 % O F F Y O U R P E T ’ S 
S T E R I L I Z A T I O N C O S T S P L U S G E T A F R E E 
M I C R O C H I P ! 


FREE 
MICROCHIP 
FREE 
MICROCHIP 


sign up now 


DIASABRA mainta Wardacosta a detecta un boto 
sospechoso riba lama yegando e costanan di Aruba. Mesora 
a manda patruya di Wardacosta pa bay detene e boto cu 
tabata nabegando rumbo pa Eagle Beach. Na momento cu 
boto y e cuater personanan a yega costa y tuma nota di 
autoridad, nan tur a purba huy. 


E agentenan di Wardacosta a logra detene dos di e perso- 
nanan, mientras otro dos a logra huy. Wardacosta a lanta 
su helicopter tambe pa patruya e area for di laira. Durante 
control abordo di e boto e agentenan di Wardacosta a haya 
diferente pakete cu droga y 3 arma. 


E dos hombernan cu a wordo detene di nacionalidad 
Colombiano y Venezolano huntu cu mas di 700 kilo di droga 
a wordo entrega na Cuerpo Policial Aruba y ta pendiente pa 
mas investigacion. 


Wardacosta ta detene boto cu dos persona, droga y arma 

DIAHUEBS atardi, Minister di Labor Glenbert Croes a biaha 
pa Geneva hunto cu e delegacion di Aruba, pa asisti na e 
"International Labor Conference (ILO) 2024". Pa cu e aña 
aki, e conferencia ta conta cu un participacion di mas di 187 
pais y 5000 representante di diferente gobierno. 


Durante e conferencia aki, lo atende e topico di proteccion 
di e trahado contra efectonan di e cambio climatico y tambe 
contra menasanan biologico, principalemente di loke a pasa 
cu Covid-19, y con el a afecta e trahado su salud y bienestar 
general. 
Otro tema importante cu nan lo atende ta e tema di decencia 
cu mester tin den e trahadonan cu ta traha den e economia 
di cuido, y sigura cu nan derecho fundamental wordo salba- 
guardia. 


Den cuadro di esaki e ta fundamental pa tin un Departamento 
di Labor cu ta fortifica, cu ta apoya y empodera, pa asina 
haci e trabounan di supervicion y control, manera e depar- 
tamento di Bureau Arbeids Inspectie cu nan inspectornan. 
Tambe lo atende cu e tema importante di dialogo social, y 


con pa mantene e formato aki pa atende cu asuntonan di 
interes general cu ta afecta nos pais. E meta ta pa logra un 
coalicion mundial pa sigura cu a traves di cumplimento cu e 
SDG's nan nos por logra husticia social pa tur trahado den 
tur sector. 


Durante su biahe tambe, Minister Croes lo tuma e oportun- 
idad pa culmina e negociacionnan cu Acciona Energia na 
Madrid, pa asina finalisa e realisacion di e hydrogen valley, 
y pa cuminsa cu loke mester bira e cooperacion entre 
Gobierno di Aruba, Spañe, Repsol, y RDA, pa e parti bon di e 
infrastructura di e patio di tanki, por wordo reactiva tempo- 
ralmente. Repsol ta un compania cu ta hopi interesa pa yega 
na un cooperacion cu Aruba riba esaki. 


"Mi ta bay cumpli cu e mision den nomber di pais Aruba, y 
lo regresa Aruba pa sigui atende tur asunto cu nos tin den 
cuadro di nos trabou" Minister Croes a expresa. 


Minister Glenbert Croes lo representa gobierno 
di Aruba n’e International Labor Conference 

CU motibo di e festividad di San Antonio di Padua, bao 
direccion di Pastoor Stanislaw y e comision organisado, 
Pro-Catedral San Francisco ta extende un cordial invitacion 
na tur e fielnan, devotonan y e pueblo di Aruba pa participa 
durante e celebracion significativo aki. 


E evento lo tuma luga diahuebs, dia 13 di juni 2024 pa 7'or 
di anochi na Pro-Catedral San Francisco. 


Laga nos uni nos tur den oracion na San Antonio di Padua, 
pidiendo pa paz mundial y di manera special, pa nos pais 
stima, Aruba. Esaki ta un momento pa reflexiona y fortalece 
nos fe, como tambe pa fomenta e union y solidaridad den 
nos comunidad. 


No perde e oportunidad di forma parti di e celebracion 
solemne aki, caminda hunto nos ta eleva nos suplicanan y 
gradicimento den nomber di San Antonio di Padua. Ta spera 
di conta cu boso presencia. 


Celebracion di San Antonio di Padua lo ta diahuebs 
awo na Pro-Catedral San Francisco 

PA esunnan cu kier algo dushi, pero toch cu ta destaca riba 
e mesa di comedo, nos tin un receta sabroso pa comparti cu 
nos lectornan: Galiña pasa den Lamunchi cu Honing. E ta un 
combinacion perfecto di sabor dushi y citrico y ta prepara 
rapidamente. 


Ingrediente: 
4 pecho di galiña sin cuerto y sin weso 
Salo y pepper na smaak 
2 Cuchara di azeta di oleifi 
3 djente di conoflok, corta fini fini 
¼ cup di bouillon di galiña (chicken stock) 
¼ cup di juice di lamunchi fresco 
3 cuchara di honing 
1 cuchara di saus di soya 
Wiel di lamunchi pa decora 
Peterselie fresco corta chikito pa decora (opcional) 


Instruccion: 
1. Prepara e galiña: Sazona e pechonan di galiña cu salo y 
pepper ambos banda. 


2. Cushina e galiña: Keinta e azeta di oleifi den un panchi 
grandi riba candela medio-halto. Añadi e pechonan di galiña 
y cushina durante 5 pa 7 minuut cada banda of te ora cu nan 
ta bruin licht y bon cushina. Saca e galiña for di e panchi y 
pon'e den un tayo. 


3: Prepara 
e saus: Den 
e 
mesun 


p a n c h i , 
a g r e g a 
e 
cono- 


flok 
corta 


chikito y has'e durante 1-2 minuut, te ora bo haya e holo. 
Añadi e bouillon di galiña, e juice di lamunchi, e honing y e 
saus di soya. Mescla nan bon y laga nan herbe riba candela 
abao durante por lo menos 3-4 minuut, te ora e saus bira 
un tiki diki. 


4. Combina e galiña cu e saus: Bolbe pone e galiña den e 
panchi y cubri'e cu e saus. Cushina pa 2-3 minuut adicional, 
sigurando cu e galiña ta bon cubri p'e saus. 
5. Sirbi: Sirbi e galiña den tayo individual, decora pa e wiel di 
lamunchi y peterselie fresco corta si bo ta desea. 


E Galiña pasa na Lamunchi cu Honing aki ta perfecto pa un 
cuminda rapido pero elegante. Bo por compañ'e pa aros, 
batata machica of un salada fresco. Disfruta di dje. 


Receta di Dia 

Sinceramente, Pastor Marcel Balootje 


Fortaleza pa Famia 


SALI for di boluntad di Dios ta desobediencia, y e tin su 
consecuencia 


Ta conoci pa nos tur esunnan cu a sali for di boluntad di 
Dios y e consecuencia cu e tabatin pa nan biba. Adam y 
Eva. Tur e hendenan cu no a scucha di Noe. E pueblo di 
Israel cu a murmura y pasa cuarenta aña den desierto 
y hopi a muri den desierto. Sodoma y Gommora. David. 
Jonas. Ta pa djis menciona e casonan di mas conoci. 


Esunnan cu ta biba pafo di boluntad di Dios, ta perde nan 
bendicion, pasobra ni maske con sabi of con rico un hende 
porta, boluntad di Dios ta sumamente importante y mester 
tin prioridad den nos bida. 


Si bo tin un persona den bo bida cu ta aleha bo for di e 
boluntad di Dios, no gaña bo mes. Por fabor aleha bo mes 
for di e persona, no ta importa ken e ta. 


Pasobra mañan cu Dios kier den e momentonan dificil di 
malesa of situacion preta di bida, e persona ey no por yuda 
bo, ta na Dios mes bo tin cu sclama. 


* Tin caminda cu ta parce bon den bista di hende, ma e fin 
ta e caminda di morto. (Proverbionan 14:12). 


* Palabra di Dios ta bisa nos den Romanonan 12:2: No sea 
conforme e mundo aki, ma sea transforma pa medio di e 
renobamento di boso mente, pa boso por comproba kico 
ta bon y agradabel y perfecto boluntad di Dios. 


Nos mester busca urgentemente e boluntad di Dios pa nos 
bida, y esey ta nos salbacion, pasobra mañan no ta primiti 
na ningun hende. 
Pasobra esun cu ta haci malo, lo ricibi e consecuencia 
di e maldad cu el a haci y esey sin distincion di persona. 
(Colosensenan 3:25) 


Pasobra esaki ta e boluntad di Dios, boso santificacion, 
esta pa boso abstene boso for di inmoralidad sexual, pa 
cada un di boso sa con pa tene su mes curpa den santi- 
ficacion y honor y no cu pasion di deseo carnal, manera 
e paganonan cu no conoce Dios. (1 Thesalonisensenan 
4;3-4) 


Pasobra Mi sa e plannan cu mi tin pa boso, Señor ta declara. 
Plan pa paz y no pa calamidad, pa duna boso un futuro y 
un speransa. Anto boso lo sclama na Mi y bin haci oracion 
na Mi y lo Mi scucha boso y boso lo busca mi y boso lo 


haya Mi, ora boso busca Mi di henter boso curason. 
Ora nos busca e boluntad di Dios pa nos bida, nos lo ripara 
e diferencia mesora entre bon y malo, pasobra ta sali na 
cla si nos ta den e plan di Dios pa nos bida si of no. 


E plan di Dios no ta pa un hoben ta bende of uza droga, 
cana cu arma, keda sin bay scol, bira bandido y cay cera 
etc. Pero si algo asina sosode pa motibo di cabesura y no 
ta tende di su mayornan, e no mester keda den e situacion 
ey, pero mester busca e boluntad di Dios pa su bida door 
di arepenti y aparta for di su mal caminda. 


Regosiha semper. Haci oracion sin stop. Sea agradecido 
den tur cos, pasobra esaki ta e boluntad di Dios pa boso 
den Cristo Hesus. (1 Thesalonisensenan 5:18). 


P'esey no tira boso confiansa afo, cual tin un gran recom- 
pensa. Pasobra boso tin mester di perserverancia, pa ora 
boso a haci e boluntad di Dios, boso ricibi loke a wordo 
priminti. (Hebreonan 10:35-36). 


No laga e boluntad di hende pasa riba di e boluntad di 
Dios pa bo bida, corda cu Dios ta Soberano y E ta goberna 
mundo. 

Laga tur loke ta spera mi ta bunita 


Laga tur locual cu mi encontra na caminda ta 


bunita 


Laga tur locual cu mi laga atras keda bunita y 


Laga esakinan termina den tur bunitesa. 


Cado Wever. 


Cu inmenso dolor na nos curason, nos ta 


anuncia fayecimento inespera di: 


Jarick Patrick Steven Farro 
*17 oktober 1992 †24 mei 2024 


Acto di entiero lo wordo anuncia despues. 


Mi Dios, Mi Señor, Mi Salbador 


Cu Bo amor infinito tene mi den Bo 


brasa 


Ya no tin scuridad 


Unicamente Bo Luz briyando 


Cu dolor na nos curason, nos ta an- 
uncia fayecimento di nos ser stima: 


Aura Solognier-Delany 


*27-06-1937 - †02-06-2024 


Acto di entiero lo wordo anuncia 


despues 


Gradicimento y Invitacion 


Pa medio di esaki famia kier a 
gradici tur esunnan cu na un manera 
of otro a duna nos sosten, consuelo 
y forsa durante e tempo dificil cu e 
fayecimento y entiero di nos defunto 
stima: 


Maria Antonia Kelly-Ruiz 


Boso muestra di atencion ta di hopi 
aprecio y un gran sosten pa nos. Un 
danki na un y tur cu a manda carchi, 
krans, Whatsapp, e-mail y a haci 
yamada telefonico. Tambe na Aurora 
Funeral Home pa su bon servicio y 
atencion. Boso muestra di atenshon 
tabata un gran consuelo pa nos. 

“Señor ta mi wardador, mi’n tin falta di nada 


Den cunucu di yerba berde e ta pone mi 


sosega. 


E ta hiba mi na awa trankil, 


Pa mi bolbe haya forsa”. 


Salmo: 23 


A bay drumi den brasa di Señor 


Policarpo Paulo Loefstop 
Miho conoci como: “Poli” 
*26-01-1961 - †04-06-2024 


Na nomber di su: 
Compañera: Carmen Rodriguez Rosario 
Mayornan: †Nicasio y Felicia Loefstop-Croes 
Yiunan: Mylaine Loefstop y yiunan, Patrick y 
Emely Navaro y yiu 
Nieto(a)nan 


Rumannan: †Bartholomeo y †Rosa Loefs- 
top-Donata y yiunan, Filomena Loefstop y 
yiunan, †Rosaria y †Glenn Proctor-Loefstop 
y yiu na Corsou, †Martina Loefstop y yiunan, 
Antonio y Lucia Loefstop-Croes y yiunan, 
Pablo y Mirna Loefstop-Acosta Carmona y 
yiu 


Sobrino(a)nan, primo(a)nan y demas famia y 
conocirnan y amigonan, ex-coleganan Car- 
penter Shop Marinierskazerne 


Demas famia: Loefstop, Croes, Donata, 
Kock, v/d Biezen, Boekhoudt, Proctor, Kelly, 
Alvarez, Francois, Acosta, Hasham, Vrolijk, 
Rosel, Maduro, Curiel, Dabian, Peña, Lampe, 
Franken, Navaro 


Nos disculpa si den nos tristeza nos por a 
lubida un of otro famia 


Ta invita pa e acto di despedida cu lo tuma 
lugar diamars 11 di juni 2024 di 7:00 pa 9:00 
pm na Aurora Funeral Home, sigi pa e acto di 
cremacion cu lo tuma lugar den seno di famia 


“Amor y fieldad ta topa, husticia y paz ta brasa otro; 
Fieldad ta brota for di tera y husticia ta baha for di 


shelo. 


Husticia lo bay dilanti y paz lo sigui den su paso.” 


Ps. 85:10,11,13 


Cu inmenso tristesa na nos curason, pero conforme cu 


boluntad di Dios, nos ta participa fayecimento di: 


Mario Rudolf Danies 


Mihor conoci como “Dodo of Dodois” 


*08-10-1957 - †03-06-2024 


Mayornan: †Emilia Danies & † Mario Jacobo Danies 
Unico yiu: Jennyline Dinella Danies 
Stima manera yiu: Sendley Danies, Errol Barry y famia 
Nietonan stima: Jeynuel Rudwaine Danies, Jeurión 
Eriq-zion Danies 
Mama di su yiu: †Wina Jenny Tromp 
Rumannan: Carmen “ Carmensita of Canchita” Danies, 
Jessy Danies y famia, †Maritza y Franklin Franken- 
Danies, Mevelin “Mevi” y Benjamin “Bencho” 
Dijkhoff-Danies, Mario “Juni” y Glenda Danies-Danje, 
Shanila “Dela” y Johnny Boekhoudt-Danies, Harold 
“Picho” y Dorinda Danies-Franken 
Tanta y omonan: Vda. Leoncita “Pepe Chia” Donata- 
Danies, †Pedro Danies y famia, † Nemencio Danies y 
Pina Danies y famia, †Gregorio Danies y Lila Danies y 
famia, †Simon Danies y Isabela Danies y famia, †Ar- 
turo Danies y famia, †Petra Danies y famia, †Daniel 
Danies y famia 
Sobrino y sobrinanan: Sendley Danies, Jorge y Shailing 
Dijkhoff-Jacobs, Jamiro Dijkhoff y Estefany Espinel y 
yiunan, Jennifer Dijkhoff y yiunan, Edward Franken y 
Genesis Zievinger, Sigwald Franken y Kimberly Her- 
nandez y yiu, Jermaine y Mario Tromp-Boekhoudt, 
Sobre-sobrino y sobre-sobrinanan 
Madrina: †Juanita Martis 
Comer y Comper: Lucy Mac Jannet, Tirso Tromp 
Ayudantenan di cas: Beta Burke-Arends y famia, Jose 
Dirksz 
Bon bisiñanan 
Ex-Casa: Beatriz Pulgarin (Colombia) 
Amigo manera ruman: Pedro Everon y famia 
Demas amigonan: DOW Completo muy especial su co- 
leganan di departamento di BKW, Centro Kibrahacha 
60+, Aruba Muscle Car Club, Barnol Racing, TLB, Dr. 
Ross Racing, Rosel Garage, Mustang Club. 


Primo y primanan y demas famia: Danies, Webb, Dijk- 
hoff, Boekhoudt, Tromp, Brete, Croes, Jacobs, Danje, 
Donata, Franken, Rodriguez, Martis, Eduwardo, Gei, 
Helder, Schaarbay, Richardson, Quandus, Luydens, 
Willems, Bernardus, Espinel, Peterson, Bolag, Ziev- 
inger, Hernandez, Pulgarin, Casuela y Arcaya 


Ta invita pa acto di despedida cual lo tuma luga na 
Aurora Funeral Home dialuna 10 di juni 2024 di 1’or 
pa 4’or di atardi. Cremacion lo tuma luga despues. 


Nos disculpa si den nos tristesa nos por a lubida algun 
famia of conocir. 


Despues di despedia nos no por ricibi bishita di condo- 
lencia na cas. 


Preferibel bini bisti na colornan alegre. 
Enbes di flor of krans lo tin un box disponibel pa Kon- 
ingin Wilhelmina Kankerfonds. 


God understands the cries of our heart, even when 


they”re too deep for words. Romans : 8:26 


Cu dolor na nos curason, nos ta anuncia fayeci- 


mento di nos ser stima: 


John R. Samson 


Miho conoci como Papa John 
* 29-02-1952 +03-06-2024 


Na nomber di su 


Yiunan: Maikel Samson y Jessy Ramirez y 
yiunan, Charlene Samson y Ludenny Roga y yi- 
unan, Zollaine y Marius Krind y yiunan, Gabriela 
Samson. 


Tata: †Waldemar Samson. 


Mama: †Carmelita Samson-Jansen. 


Rumannan: Dolfi Jansen y Ina Jansen-Martis, 
†Albert Chundro y Laura Chundro-Hopmans, 
†Ilse Marie Henriquez Samson Y + Fai Hen- 
riquez, †Leyla Leyba Samson, †Eddy Samson, 
Leo Samson y Mercedes Samson-Croes, Kenneth 
Samson y Carla Samson-Wix. 


Nieto y Nietanan: 
Richenel, Naomi, Zayn, Zyenne, Shaquirre, 
Shaduirre, Xiong, Xanthé, Justin, Nashanti, Azi- 
rah. 


Primo y primanan, sobrino y sobrinanan. 


Mane Ruman: Alex y Jacky Falconi, Maurice y 
Karim Neme, Silo Brete y Flora Brete-Arends 


Bon bisiña: Yatzy y Francis y famia 


Tur ex empleado nan di: La Tratoria El Faro 
Blanco, Fisherman Hut, West Deck Aruba, Holi- 
day Inn Hotel 


Demas Famia: Samson, Krind, Ramirez, Roga, 
Maduro, Piña, Ras, Quandus, Henriquez, Jansen, 
Martis, Chundro, Hopmans, Perse, Lacle, Lueng, 
Leyba, Croes, Wix, Albus, Bikker, Comvalius, 
Lo-Fo-Sang, Rasmijn, Nicolaas, Mc Bene Cour- 
tar, Gonzales, Kelly, Kock.Oduber. 


Gradicimento na staff i personal di Fundashon 
Hospice atardi. 


Nos ta pidi nos disculpa si den nos tristesa por a 
lubida un of otro famia of amistad 


Ta invita tur famia, amigo y bisiña pa compaña 
nos na e acto di despedida cu lo tuma luga na 
Aurora Funeral Home diamars 11 di juni 2024 di 
2:00 pm pa 4:00 pm. Cremacion lo tuma luga den 
seno familiar. 


Ta lamenta cu despues di entiero nos no ta ricibi 
bishita di condolencia na kas. 


